stanford-oval/wikipedia huggingface dataset:
ซุน ป้า
ประวัติ

ซุน ป้าเป็นบุตรชายคนที่ 4 ของซุนกวน ขุนศึกในช่วงปลายยุคราชวงศ์ฮั่นตะวันออกและขึ้นเป็นจักรพรรดิผู้ก่อตั้งรัฐง่อก๊กในยุคสามก๊ก มารดาของซุน ป้าคือเซี่ยจี (謝姬) พระสนมของซุนกวน ซุน ป้าได้รับฐานันดรศักดิ์เป็นอ๋องแห่งหลู่ (魯王 หลู่หวาง) ในเดือนกันยายน ค.ศ. 242
ในช่วงทศวรรษ 240 ซุน ป้าเข้าสู่การต่อสู้แย่งชิงอำนาจกับซุนโฮ พระเชษฐาองค์ที่ 3 และรัชทายาท เพราะซุน ป้าต้องการจะชิงตำแหน่งรัชทายาทจากซุนโฮ ในความเป็นจริงแล้ว ตัวซุนกวนเองเป็นผู้หว่านเมล็ดพันธุ์แห่งความขัดแย้งระหว่างพระโอรสองค์ที่ 3 (ซุนโฮ) และองค์ที่ 4 (ซุน ป้า) ของพระองค์ แม้ว่าซุนกวนจะทรงแต่งตั้งซุนโฮเป็นรัชทายาทในปี ค.ศ. 242 แล้ว แต่พระองค์ก็ปฏิบัติต่อซุน ป้าอย่างดีเป็นพิเศษ ขุนนางบางคนได้หารือกันแล้วทูลโน้มน้าวซุนกวนให้ปฏิบัติและยึดถือตามหลักความถูกต้องเหมาะสมตามคำสอนในลัทธิขงจื๊อ ยกตัวอย่างเช่นซุนโฮควรได้รับเกียรติและเอกสิทธิ์มากกว่าซุน ป้า เพราะซุนโฮอยู่ในฐานะรัชทายาทที่อยู่ในตำแหน่งสูงกว่าเจ้าชายองค์อื่น ๆ แต่ซุนกวนทรงล้มเหลวในแยกแยะวิธีปฏิบัติต่อพระโอรสแต่ละพระองค์ให้ชัดเจน ดังนั้นเมื่อเวลาผ่านไป การต่อสู้แย่งชิงอำนาจก็ยิงทวีความรุนแรงมากยิ่งขึ้นเมื่อซุนโฮและซุน ป้าต่างก็เริ่มช่วงชิงความโปรดปรานและความสนพระทัยของพระบิดา
เมื่อซุนกวนทรงเห็นว่าการชิงดีชิงเด่นกันระหว่างพระโอรสของพระองค์มีผลกระทบทำให้ข้าราชบริพารของพรองค์แบ่งเป็นฝักเป็นฝ่าย พระองค์จึงทรงห้ามเหล่าพระโอรสไม่ให้มีปฏิสัมพันธ์กับโลกภายนอก และมีรับสั่งให้เหล่าพระโอรสมุ่งมั่นไปที่การศึกษาวิชาการ
 ขุนนางชื่อหยาง เต้า (羊衜) เขียนฎีกาถวายซุนกวน ทูลแนะนำให้จักรพรดิยกเลิกการห้ามไม่ให้พระโอรสมีปฏิสัมพันธ์กับโลกภายนอก หยาง เต้าทูลชี้แนะว่าทั้งซุนโฮและซุน ป้าทรงมีชื่อเสียงอย่างมากในหมู่ปัญญาชนและขุนนางบัณฑิตที่ต่างกระตือรือร้นที่เข้าเฝ้าเจ้าชายทั้งสองพระองค์ จึงควรอนุญาตให้เหล่าพระโอรสได้มีปฏิสัมพันธ์กับโลกภายนอก หยาง เต้ายังทูลอธิบายซุนกวนว่าการแยกเจ้าชายทั้งสองออกจากโลกภายนอกอาจทำให้ผู้คนติดว่าง่อก๊กกำลังประสบกับความไม่มั่นคงภายในและจะทำให้ข่าวลือแพร่กระจายออกไป ซุนกวนอาจจะทรงปฏิบัติตามคำแนะนำของหยาง เต้า
เหล่าข้าราชบริพารของซุนกวนก็แบ่งแยกเป็น 2 ฝ่ายที่เป็นปฏิปักษ์ต่อกัน ฝ่ายหนึ่งประกอบด้วยลกซุน, จูกัดเก๊ก, กู้ ถาน (顧譚), จู จฺวี้ (朱據), เตงอิ๋น, ชือ จี (施績), ติง มี่ (丁密) และงอซัน ซึ่งมีความเห็นว่าซุนโฮทรงเป็นทายาทโดยชอบธรรมจึงสนับสนุนซุนโฮ อีกฝ่ายหนึ่งประกอบด้วยเปาจิด, ลิต้าย, จวนจ๋อง, ลิกี๋, ซุน หง (孫弘), เฉฺวียน จี้ (全寄), หยาง จู๋ (楊笁), อู๋ อาน (吳安) และซุน ฉี (孫奇) สนับสนุนซุน ป้า โดยเฉพาะอย่างยิ่งเฉฺวียน จี้และหยาง จู๋มักพูดเรื่องในแง่ลบเกี่ยวกับซุนโฮต่อพระพักตร์ของซุนกวน ในขณะที่การต่อสู้แย่งชิงอำนาจทวีความรุนแรงมากขึ้น ซุนกวนทรงเริ่มรู้สึกเบื่อหน่ายในเรื่องนี้จึงตรัสกับซุนจุ๋นว่าพระองค์ทรงกังวลว่าการต่อสู้แย่งชิงอำนาจจะลุกลามกลายเป็นสงครามกลางเมืองแบบเดียวกับที่เคยเกิดขึ้นระหว่างบุตรชายของอ้วนเสี้ยว พระองค์ทรงต้องการจะยุติการต่อสู้แย่งชิงอำนาจและแต่งตั้งรัชทายาทองค์ใหม่ จึงทรงเริ่มดำเนินการกับขุนนางบางคนดังต่อไปนี้ งอซันถูกจำคุกและถูกประหารชีวิตในภายหลัง กู้ ถานถูกเนรเทศไปมณฑลเกาจิ๋ว หยาง จู๋ถูกประหารชีวิตและศพถูกทิ้งลงแม่น้ำ เฉฺวียน จี้, อู๋ อาน และซุน ฉีถูกประหารชีวิต
ในเดือนกันยายนหรือตุลาคม ค.ศ. 250 ซุนกวนทรงปลดซุนโฮจากตำแหน่งรัชทายาทและย้ายให้ไปประทับในอำเภอกู้จาง (故鄣縣 กู้จางเซี่ยน; ทางตะวันตกเฉียงเหนือของอำเภออานจี๋ มณฑลเจ้อเจียงในปัจจุบัน) ซุนกวนยังทรงบังคับให้ซุน ป้ากระทำอัตวินิบาตกรรม ในเดือนธันวาคม ค.ศ. 250 หรือมกราคม ค.ศ. 251 ซุนกวนทรงแต่งตั้งซุนเหลียงพระโอรสองค์เล็กเป็นรัชทายาทองค์ใหม่แทนที่ซุนโฮ
ครอบครัว

ซุน ป้าสมรสกับบุตรสาวของหลิว จี มีพระโอรส 2 พระองค์คือซุน จี (孫基) และซุน อี (孫壹) ในช่วงระหว่างปี ค.ศ. 254 ถึง ค.ศ. 256 ซุนเหลียงผู้ขึ้นเป็นจักรพรรดิแห่งง่อก๊กลำดับที่ 2 ในปี ค.ศ. 252 พระราชทานบรรดาศักดิ์ให้ซุน จี และซุน อีเป็นอู๋โหว (吳侯) และหว่านหลิงโหว (宛陵侯) ตามลำดับ พระองค์ยังทรงรับซุน จีมารับราชการเป็นข้ารับใช้ส่วนพระองค์ ในปี ค.ศ. 257 ซุน จีถูกจับขังคุกหลังถูกจับได้ว่าขโมยม้าทรงของจักรพรรดิ เมื่อซุนเหลียงตรัสถามเตียว เสฺวียน (刁玄) ว่าการลงโทษใดจึงจะเหมาะสมกับซุน จี เตียว เสฺวียนทูลตอบว่าซุน จีกระทำความผิดร้ายแรง แต่เตียว เสฺวียนยังทูลแนะนำซุนเหลียงให้ทรงผ่อนปรนต่อซุน จี และทูลชี้แนะว่าซุนเหลียงอาจจะพระราชทานอภัยโทษให้ซุน จีหรือเนรเทศก็ได้ ในที่สุดซุนเหลียงจึงทรงเลือกที่จะพระราชทานอภัยโทษแก่ซุน จี
ในปี ค.ศ. 264 ซุนโฮ (孫皓 ซุน เฮ่า) โอรสของซุนโฮ (ซุน เหอ) ขึ้นเป็นจักรพรรดิลำดับที่ 4 ของง่อก๊ก หลังการขึ้นครองราชย์ จักรพรรดิซุนโฮทรงสถาปนาย้อนหลังให้พระบิดาเป็นจักรพรรดิ และทรงระลึกถึงการต่อสู้แย่งชิงอำนาจระหว่างพระบิดากับซุน ป้า จักรพรรดิซุนโฮจึงทรงแก้แค้นต่อซุน จี และซุน อี โดยการริบบรรดาศักดิ์และเนรเทศทั้งคู่กับพระอัยกี (ย่า) ของทั้งคู่ (พระมารดาของซุน ป้า) ไปยังอำเภออูชาง (烏傷縣 อูชางเซี่ยน; ปัจจุบันคือนครอี้อู มณฑลเจ้อเจียง)
ดูเพิ่ม

พงศาวลีง่อก๊ก#ซุน ป้า
รายชื่อบุคคลในยุคสามก๊ก
บรรณานุกรม

ตันซิ่ว (ศตวรรษที่ 3). จดหมายเหตุสามก๊ก (ซานกั๋วจื้อ).
เผย์ ซงจือ (ศตวรรษที่ 5). อรรถาธิบายจดหมายเหตุสามก๊ก (ซานกั๋วจื้อจู้).
| ด ค กบุคคลสำคัญในง่อก๊ก |
| --- | --- |
จักรพรรดิ:  ซุนกวน  ซุนเหลียง  ซุนฮิว  ซุนโฮ (ซุน เฮ่า) 
จักรพรรดินีและพระสนม:  เซี่ยฟูเหริน  ซีฮูหยิน  พัวฮูหยิน  ปู้ เลี่ยนชือ  ฮองฮูหยิน  จักรพรรดินีจิ้งหฺวาย  เฉฺวียน ฮุ่ยเจี่ย  จักรพรรดินีจู  จักรพรรดินีเหอ พระพันปีหลวง  เถิง ฟานหลาน 
เชื้อพระวงศ์:  ซุนเต๋ง  ซุน ลฺวี่  ซุนโฮ (ซุน เหอ)  ซุน ป้า  ซุน เฟิ่น  กิมก๋งจู๋ (ซุน หลู่ปาน)  ซุน หลู่-ยฺวี่  ซุนหวน  ซุนเสียว 
ผู้สำเร็จราชการแผ่นดิน:  ซุน เช่า  โกะหยง  ลกซุน  เปาจิด  จู จฺวี้  ซุนจุ๋น  ซุนหลิม (ซุน เชิน)  เอียงเหียง  ลู่ ข่าย  บั้นเฮ็ก  เตี๋ยวเค้า 
ขุนนางฝ่ายพลเรือน:  งอซัน  งำเต๊ก  งิมหุน  งีห้วน  จวนกี๋  จี้ เยี่ยน  ซีหอง  ตังเตียว  เตียวเจียว  เตียวอุ๋น  เทียเป๋ง  เบ้งจ๋อง  พัวโยย  เหยียมจุ้น  ฮวนฮี 
ขุนนางฝ่ายทหาร:  งุยเปียว  จวนจ๋อง  จวนตวน  จวนเต๊ก  จวนเสียง  จิวท่าย  จิวหอง  จูกัดกิ๋น  จูกัดเก๊ก  จูกัดเจ้ง  จูตี  จูหวน  จูเหียน  ชีซก  ชีเซ่ง  ชีฮู  ซงเขียม  ซุน ก้าน  ซุน ข่าย  ซุน จฺวี้  ซุนหลิม (ซุน ซิน)  ซุน เอิน  ต๋องจู  เตงอิ๋น  เตงฮอง  เตียวปอ  เตียวหิว  เตียวเอียด  เทียเภา  บิฮอง  บุนขิม  บุนเอ๋ง  บุนเฮา  พัวเจี้ยง  ลกข้อง  ลิกี๋  ลิต้าย  ลิห้อม  เล่งทอง (ลั่ว ถ่ง)  เล่งทอง (หลิง ถ่ง)  เล่าเบา  เล่าเลียก  เล่าเสง  อองตุ๋น  อีจ้วน  ฮั่นจ๋ง  ฮันต๋ง  เฮ่อ ฉี 
อื่น ๆ:  เก๋อ เสฺวียน  เฉา ปู้ซิ่ง
ชุงอิจิ มิยาโมโตะ

ชุงอิจิ มิยาโมโตะ (ญี่ปุ่น: 宮本駿一; โรมาจิ: Miyamoto Shun'ichi) เป็นนักร้องและนักพากย์ชายชาวญี่ปุ่น เกิดเมื่อวันที่ 1 เมษายน พ.ศ. 2529 ที่จังหวัดโตเกียว กรุ๊ปเลือด A สังกัดค่าย tri-Arion สำหรับงานเพลง และค่าย ALP Music สำหรับงานพากย์
ประวัติ

เมื่อขึ้นชั้น ม.ปลาย มิยาโมโตะก็เข้าเรียนในโรงเรียนสอนการร้องเพลง ซึ่งนอกจากการร้องเพลงแล้ว เขายังมีความสามารถโดดเด่นทางด้านการเล่นเปียโน (ดีดเองทุกเพลงที่ใช้เปียโนเป็นเครื่องดนตรีประกอบ) เนื่องจากเริ่มหัดเล่นมาตั้งแต่ตอนอายุ 4 ปี
ต่อมาในปี พ.ศ. 2546 มิยาโมโตะได้ออกซิงเกิลแรกที่มีชื่อว่า "เบียคุยะ ~ทรูไลท์~" (白夜～True Light～) ซึ่งเป็นเพลงเปิดของอนิเมะ เรื่อง ดี.เอ็น.แองเจิ้ล ต่อมาในปีเดียวกัน เขาได้ออกมินิอัลบัมชื่อ Anges (แปลว่า "angels" ในภาษาฝรั่งเศส) กับทางค่าย Victor Entertainment
ปัจจุบันแม้เพลงของเขาจะไม่ได้ใช้เป็นเพลงประกอบอนิเมะแล้ว แต่ก็ยังมีผลงานออกมาอย่างต่อเนื่อง และมิยาโมโตะยังมีโอกาสได้ลองพากย์การ์ตูนด้วย ผลงานการพากย์ชิ้นแรกของเขาคือบท ชานี่ แอนดราส ในเรื่องกันดั้มซี้ด
นอกจากการร้องเพลงกับพากย์การ์ตูนแล้ว มิยาโมโตะยังได้จัดรายการวิทยุ "มิยาโซบะ เรดิโอ" (宮そば RADIO) ด้วย ซึ่งในรายการ จะเป็นการขอบคุณแฟนเพลงทั่วๆไป หรือพูดเกี่ยวกับเรื่องอัลบัมที่จะวางจำหน่าย โดยเขาจะออกมาพูดเป็นเวลาประมาณ  20 นาที
มิยาโมโตะยังไม่ค่อยมีผลงานการออกแสดงบนเวทีมากนัก และยังไม่มีมิวสิกวิดีโอเป็นของตัวเอง แต่จะเล่นสดแทน ทำให้ผู้ชมได้มองเห็นถึงความสามารถของเขา
ผลงาน > งานเพลง

[05.07.2003] เบียคุยะ ~TrueLight~ (白夜～True Light～)
[11.17.2004] ไซย์โกะ โนะ Kiss (最後のkiss)
[01.26.2005] เอย์เอ็น (永遠)
[12.03.2003] แอนเกส  (Anges)
[03.24.2005] ฟอ ซัมวัน นีส เลิฟ  (For Someone Needs Love)
[08.23.2006] ทอคกิ้ง' เปียโน  (Talkin' Piano)
[08.29.2007] เปียโน' เปียโน  (Piano'n Piano)
[04.23.2008] อิฮนว์จิน/ซากุระ ซาคุโคโระ  (異邦人/桜咲くころ)
[10.22.2003] 「D.N.ANGEL Vocal Collection」
เพลงที่มีในอัลบัม :
มิจิชิลูบิ/เบียคุยะ~ทรูไลท์~
[09.21.2003] 「D.N.ANGEL Original Sound Track Ⅱ」
เพลงที่มีในอัลบัม :
เคดส์ เบิดร์/มิจิชิลูบิ (อคุสติก เวอร์ชั้น)
ผลงาน > งานพากย์

ดี.เอ็น.แองเจิ้ล พากย์เสียงของ มิยาโมโตะ  ( มุช )
กันดั้มซี้ด พากย์เสียงของ ชานี่ แอนดราส
แหล่งข้อมูลอื่น

เว็บไซต์อย่างเป็นทางการ เก็บถาวร 2008-03-19 ที่ เวย์แบ็กแมชชีน (ญี่ปุ่น)
เว็บไซต์ที่ Victor Entertainment (ญี่ปุ่น)
ณฐนนท ทวีสิน

| คุณหญิงณฐนนท ทวีสินม> ป.ช., ม.ว.ม., จ.จ. |
| --- | --- |

ปลัดกรุงเทพมหานคร
ดำรงตำแหน่ง รอเพิ่มเติมข้อมูล – 29 ธันวาคม พ.ศ. 2551
 
ข้อมูลส่วนบุคคล
เกิด: 25 กุมภาพันธ์ พ.ศ. 2489 (78 ปี)

คุณหญิง ณฐนนท ทวีสิน (เกิด
25 กุมภาพันธ์ พ.ศ. 2489) อดีตปลัดกรุงเทพมหานคร
ประวัติ

ณฐนนท ทวีสิน เกิดเมื่อวันที่ 25 กุมภาพันธ์ พ.ศ. 2489 สำเร็จการศึกษาระดับปริญญาตรี สาขารัฐศาสตร์ จากมหาวิทยาลัยธรรมศาสตร์ (สิงห์แดง) ระดับปริญญาโท สาขารัฐประศาสนศาสตร์ จากมหาวิทยาลัยแคนซัส ประเทศสหรัฐอเมริกา สำเร็จปริญญาบัตรหลักสูตรการป้องกันราชาอาณาจักร รุ่นที่ 39 จากวิทยาลัยป้องกันราชอาณาจักร และประกาศนียบัตรชั้นสูง หลักสูตรการบริหารงานภาครัฐและกฎหมายมหาชน สถาบันพระปกเกล้า พ.ศ. 2544-2545
การทำงาน

ณฐนนท ทวีสิน รับราชการเป็นข้าราชการกรุงเทพมหานคร เคยได้รับแต่งตั้งให้ดำรงตำแหน่งสำคัญ ได้แก่ ผู้อำนวยการกองกลาง ผู้อำนวยการกองงบประมาณ ผู้อำนวยการสำนักรักษาความสะอาด ผู้อำนวยการสำนักพัฒนาชุมชน ผู้อำนวยการสำนักนโยบายและแผนกรุงเทพมหานคร รองปลัดกรุงเทพมหานคร และตำแหน่งสุดท้าย คือ ปลัดกรุงเทพมหานคร
ในระหว่างรับราชการ ได้เป็นผู้ริเริ่มเปลี่ยนแปลงระบบงบประมาณ จากงบประมาณแบบแสดงรายงาน มาเป็นงบประมาณแบบแผนงานและวิเคราะห์งบประมาณอย่างเป็นระบบ และนำระบบคอมพิวเตอร์มาใช้ในการบริหารและติดตามงบประมาณของกรุงเทพมหานคร
ในวันที่ 29 ธันวาคม พ.ศ. 2551 ได้มีคำสั่งกรุงเทพมหานคร ที่ 5313/2551 เรื่องลงโทษปลดคุณหญิงณัษฐนนท ทวีสิน อดีตปลัดกรุงเทพมหานคร พ้นจากตำแหน่งปลัดกรุงเทพมหานคร
ต่อมาในวันที่ ในวันที่ 21 ตุลาคม พ.ศ. 2557 ศาลปกครองกลางมีคำพิพากษาเพิกถอนคำสั่งกรุงเทพมหานคร ที่ 5313/2551 ลงวันที่ 29 ธ.ค. 2551 เรื่องลงโทษปลดคุณหญิงณัษฐนนท ทวีสิน อดีตปลัดกรุงเทพมหานคร พ้นจากตำแหน่งปลัดกรุงเทพมหานคร และเพิกถอนมติคณะกรรมการข้าราชการกรุงเทพมหานคร (ก.ก.) เมื่อวันที่ 27 พ.ค. 2552 วันที่ 24 มิ.ย. 2552 และวันที่ 17 ก.ย. 2552 ที่วินิจฉัยยกอุทธรณ์คำสั่งกรุงเทพมหานคร ที่ 5313/2551 และเพิกถอนคำสั่งรัฐมนตรีว่าการกระทรวงมหาดไทย เมื่อวันที่ 16 ส.ค. 2553 โดยให้มีผลย้อนหลังนับแต่วันที่มีคำสั่งหรือมติดังกล่าว
เครื่องราชอิสริยาภรณ์

พ.ศ. 2543 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2538 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2547 –  เครื่องราชอิสริยาภรณ์จุลจอมเกล้า ชั้นที่4 จตุตถจุลจอมเกล้า (จ.จ.)
พ.ศ. 2549 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 6 เหรียญทองดิเรกคุณาภรณ์ (ร.ท.ภ.)
พ.ศ. 2540 –  เหรียญจักรพรรดิมาลา (ร.จ.พ.)
พ.ศ. 2546 –  เหรียญลูกเสือสดุดี ชั้นที่ 1
ซิด ไมเออร์ส ซิมกอล์ฟ

| ซิด ไมเออร์ส ซิมกอล์ฟ Sid Meier's SimGolf |
| --- | --- |

ผู้พัฒนา: Firaxis Games
ผู้จัดจำหน่าย: Electronic Arts
ออกแบบ: Sid Meier Will Wright
เอนจิน: SimGolf engine
เครื่องเล่น: Microsoft Windows
วางจำหน่าย: 23 มกราคม, ค.ศ. 2002
แนว: การจำลอง
รูปแบบ: เล่นเดี่ยว
ซิด ไมเออร์ส ซิมกอล์ฟ เป็นเกมคอมพิวเตอร์ สร้างโดย Sid Meier Firaxis และ แมกซิส  ที่ออกจำหน่ายในปี ค.ศ. 2002 ในเกมนี้ ผู้เล่นต้องออกแบบสนามกอล์ฟให้สำเร็จ และได้เล่นเหมือนนักกอล์ฟมืออาชีพ
ลักษณะในการเล่น

เกมส์ในการเล่นที่มีระบบสมบูรณ์แบบที่ทำให้ช่วยผู้เล่น สร้างอาณาจักรกอล์ฟของคุณเองได้ ผู้เล่นจะได้เริ่มต้นด้วยที่เงินและประเทศที่จะเริ่มสร้างสนามในการเล่น ณ ที่นั้น โดยการวางพื้นสนามและใส่สีเขียวสำหรับหลุมที่หนึ่ง และ ทำต่อไปในการใส่สิ่งต่างๆลงไปในพื้นที่นี้ ระหว่าง ต้นไม้ พื้นที่ขรุขระ มูนดินในสนามกอล์ฟ (หรือ หลุมทราย) สถานที่สำคัญ ม้านั่ง ทางเดิน กระถางดอกไม้ขนาดยาว ใส่ภูมิทัศน์ และ แล้วก็ทำให้ดูสวยงาม ผู้เล่นควรจะไม่ให้เสียเงิน ถ้าแถบยาวสีแดงมีความยาวเพียงพอ ซึ่งทำให้เกมส์จบลง ถ้าผู้เล่นออกแบบสนามเป็นอย่างดี พวกเขาสามารถจัดการสร้างทั้งหมดเป็น สนาม 18 หลุม จะได้รับผลกำไร ผู้เล่นสามารถใส่บรรจุพลเมืองของพวกเขา ตามแนวทางของพนักงานต่างๆ เช่น ผู้ดูแลสนาม ผู้ซึ่งจะตัดแต่งสนามหญ้า พนักงานต้อนรับ ที่จะคุยกับลูกค้า และ ผู้จำหน่ายเครื่องดื่ม ให้กับนักกอล์ฟเพื่อจะดับกระหาย
ทุกๆสิ่งที่ผู้เล่นใส่เข้าไป (หรือลบออก)  จะปรับเปลี่ยนโดยอารมณ์ของคนเล่นกอล์ฟ  เป้าหมายหลักของผู้เล่นเกม ต้องสร้างสนาม "ให้ดูยาก และ เล่นง่ายขึ้น" ทำให้พวกเขายินดีที่จะช่วยให้พวกเขาในการลงทุนในหลักสูตรผู้เล่น หลักสูตร หรือ บริจาคเป็นสถานที่มีค่า รางวัลการก่อสร้าง เช่น ท่าจอดเรือ สนามบิน สวนสนุก หรือ โบสถ์ จะได้รับการจัดและปรับปรุงทิวทัศน์ที่สวยงาม สิ่งอำนวยความสะดวกอื่นๆ  เป็นความคืบหน้าเป็นผู้เล่นผ่านเกมส์ประกอบด้วย บาร์ สนามหญ้าสีเขียว สนามเท็นนิส และบ้านที่เลียนแบบดารา หรือดาราต่างประเทศอื่นๆ เช่น โรบิน วิลเลียมส์ บรูซ สปริงส์ทีน พาเมลา แอนเดอร์สัน หรือ Rosie O'Doul สถานที่สำคัญเหล่านี้มีคุณสมบัติต่างๆที่ช่วยให้ดูแลสิ่งแวดล้อมได้ แล้วปรับปรุงจุดที่ไม่นิยม และ ช่วยให้นักกอล์ฟอารมณ์ดีขึ้น (ทุกส่วนของสนามนี้ จะช่วยให้ผู้เล่นได้มูลค่าเพิ่มขึ้นได้ความสนุก ได้ทักษะ และ ความฉลาด ซึ่งเป็นสิ่งที่ลูกค้าต้องการมัน)
ดูเพิ่ม

Sid Meier's SimGolf Official Site เก็บถาวร 2013-05-22 ที่ เวย์แบ็กแมชชีน
Sid Meier's SimGolf ที่ MobyGames
The SimGolf Wiki
ซูไทคูน ไดโนเสาร์

| ซูไทคูน ไดโนเสาร์ |
| --- | --- |

ผู้พัฒนา: บลู แฟงซ์ เกม
ผู้จัดจำหน่าย: ไมโลซอฟท์ เกม
ชุด: ซูไทคูน
เครื่องเล่น: Microsoft Windows
วางจำหน่าย: 19 พฤษภาคม, ค.ศ. 2002
แนว: Business simulation game
รูปแบบ: Single player
ซูไทคูน ไดโนเสาร์ เป็นภาคเสริมที่สองของเกมส์ซูไทคูนเป็นแบบการสร้างสวนสัตว์ไดโนเสาร์ ที่เป็นการสร้างสัตว์จากสัตว์ดึกดำบรรพ์ และยุคน้ำแข็งเป็นต้น
รายชื่อสัตว์ภายในเกมส์

ไทรันโนซอรัส เร็กซ์
สไปโนซอรัส
เฮอร์รีราซอรัส
สไตราโคซอรัส
อิกัวโนดอน
Giant Tortoise
เวโลซิแรปเตอร์
แองคีโลซอรัส
อะแพทโทซอรัส
Caudipteryx
อัลโลซอรัส
ซีโลไฟซิส
เพลสสิโอซอรัส
สเตโกซอรัส
สไตราโคซอรัส
เคนโรซอรัส
แคมพ์โตซอรัส
ช้างแมมมอธ
Saber-toothed Cat
Woolly Rhinoceros
แลมบีโอซอรัส
Macrauchenia
Loch Ness Monster
Giant Ground Sloth
กัลลิมิมัส
เพลททีโอซอรัส
ไทรเซอราทอปส์
ไดโนซูคัส
ฐานข้อมูลงานวิจัยไทย

ฐานข้อมูลงานวิจัยไทย คือเครือข่ายฐานข้อมูลเพื่อการแลกเปลี่ยนข้อมูลจากงานวิจัย ระหว่างหน่วยงานที่รับผิดชอบการวิจัยและสนับสนุนการวิจัยในประเทศไทย ได้แก่ สำนักงานพัฒนาวิทยาศาสตร์และเทคโนโลยีแห่งชาติ (สวทช.) สำนักงานกองทุนสนับสนุนการวิจัย (สกว.) สถาบันวิจัยระบบสาธารณสุข (สวรส.) และ สำนักงานคณะกรรมการวิจัยแห่งชาติ (วช.)
ประวัติ

จากการประชุมเชิงปฏิบัติการ เรื่อง ยุทธศาสตร์การพัฒนาวิสาหกิจขนาดกลางและขนาดย่อม เมื่อวันที่ 8-9 มิถุนายน 2544 ณ ศูนย์ประชุมแห่งชาติสิริกิติ์ กรุงเทพมหานคร รัฐบาลเห็นว่าประเทศไทยสมควรมีแหล่งข้อมูลที่รวบรวมผลงานวิจัยของประเทศ เพื่อเผยแพร่แก่ประชาชนรวมทั้งให้บริการสืบค้นทางอินเทอร์เน็ต  สำนักงานพัฒนาวิทยาศาสตร์และเทคโนโลยีแห่งชาติร่วมกับสำนักงานกองทุนสนับสนุนการวิจัย  สถาบันวิจัยระบบสาธารณสุข และสำนักงานคณะกรรมการวิจัยแห่งชาติ จึงจัดทำโครงการนำร่องระบบฐานข้อมูลงานวิจัยของแต่ละสถาบัน ซึ่งเผยแพร่แล้วทางอินเทอร์เน็ตให้สามารถบริการสืบค้นฐานข้อมูลต่างระบบได้จากจุดเดียว  โดยเริ่มบริการโครงการนำร่องสำหรับการสืบค้นฐานข้อมูลงานวิจัยของประเทศไทยทางอินเทอร์เน็ต ตั้งแต่ กันยายน 2544
ผลงาน

ฐานข้อมูลงานวิจัยของไทย รวมงานวิจัยมากกว่า 6,000 เรื่อง (80,000 เรื่อง เมื่อดำเนินงานจริง) บุคคลทั่วไปสามารถสืบค้นงานวิจัยได้สะดวกโดยผ่านอินเทอร์เน็ต ทำให้สามารถนำผลการวิจัยสู่การประยุกต์ เพื่อประโยชน์ด้านการผลิตทางอุตสาหกรรม และนวัตกรรมเทคโนโลยี 
รัฐบาลสามารถติดตามผลพัฒนาด้านการวิจัยและพัฒนาในทุกสาขาวิชาของประเทศ และสามารถใช้ข้อมูลเพื่อการบริหาร และกำหนดนโยบายของประเทศ
ผลงาน > สถานภาพเครือข่ายฐานข้อมูลงานวิจัยของประเทศไทย ปี 2550

1.1 โครงการวิจัยที่สถาบันเครือข่ายให้บริการร่วมกันในอินเทอร์เน็ต โดยใช้โปรแกรมสรรสาร (พัฒนาโดยเนคเทค) ประกอบด้วยงานวิจัยของ สำนักงานคณะกรรมการวิจัยแห่งชาติ 569 ระเบียน สำนักงานกองทุนสนับสนุนงานวิจัย 3005 ระเบียน สถาบันวิจัยระบบสาธารณสุข 760 ระเบียน สำนักงานพัฒนาวิทยาศาสตร์และเทคโนโลยีแห่งชาติ 2490 ระเบียน รวมทั้งสิ้น 6824 ระเบียน และเชื่อมโยงฐานข้อมูลนักวิจัยและผู้เชี่ยวชาญซึ่งกำลังดำเนินการปรับปรุง เพื่อให้นักวิจัยร่วมบันทึกและปรับปรุงข้อมูลได้เอง
1.2 คำจำกัดความและขอบเขตโครงการ ข้อมูลที่นำเข้าฐานข้อมูลโครงการวิจัยของประเทศไทย ประกอบด้วย โครงการวิจัยที่เสร็จสมบูรณ์ โครงการที่หน่วยงานให้การสนับสนุนทุนวิจัย และที่หน่วยงานดำเนินการวิจัยเอง ข้อมูลนักวิจัยได้แก่ รายชื่อและประวัตินักวิจัยที่รับการสนับสนุนทุนวิจัย และนักวิจัยของหน่วยงานที่ดำเนินการวิจัย
1.3 โปรแกรมสืบค้นและประสิทธิภาพการสืบค้น ปัจจุบันสามารถสืบค้นจากคำที่บันทึกในฐานข้อมูลแบบ Full-text search โดยการเชื่อมโยงฐานข้อมูลจากต่างหน่วยงาน ยังมีปัญหาบ้าง เรื่องความเร็วในการสืบค้นไม่เป็นที่พอใจ และเครือข่ายยังไม่เสถียร
1.4 มาตรฐานหมวดวิชาและอรรถาภิธาน การสืบค้นจากสาขาวิชา หมวดหมู่และหัวเรื่อง ยังทำไม่ได้ดี เพราะการบันทึกข้อมูลยังขาดเกณฑ์มาตรฐานการจัดทำรายการสำหรับหมวดวิชา และไม่มีการกำหนดหัวเรื่อง
1.5 การบริหารจัดการฐานข้อมูลและเครือข่าย ระยะเวลาการปรับปรุงข้อมูล การประสานงานระหว่างผู้เกี่ยวข้องและผู้รับผิดชอบการบริหารจัดการฐานข้อมูลเครือข่ายไม่สม่ำเสมอ ทำให้ข้อมูลไม่ทันสมัย บริการเอกสาร และการเข้าถึงรายงานฉบับสมบูรณ์จากรายการในฐานข้อมูล ไม่สามารถบริการออนไลน์จากระบบ ปัจจุบันมีบริการออนไลน์จากสถาบันวิจัยระบบสาธารณสุข และสำนักงานกองทุนสนับสนุนงานวิจัย
อย่างไรก็ตาม ปัญหาที่พบของระบบฐานข้อมูลงานวิจัยของประเทศไทยคือ ฐานข้อมูลที่มีในปัจจุบันยังรวบรวมงานวิจัยจากแหล่งต่างๆ ได้ไม่ครอบคลุมเพียงพอ เช่นฐานข้อมูล ThaiResearch นั้นยังขาดความครอบคลุมงานวิจัยที่ได้รับทุนจากสถาบันการศึกษา วิทยานิพนธ์ และวารสารวิชาการจากสมาคมวิชาชีพต่างๆ อีกทั้งการเข้าถึงงานวิจัยฉบับเต็ม (full text) ยังทำได้ไม่มากนัก
แหล่งข้อมูลอื่น

เว็บไซต์ฐานข้อมูลงานวิจัยไทย เก็บถาวร 2007-10-21 ที่ เวย์แบ็กแมชชีน
ดารูมะ (แก้ความกำกวม)

ดารูมะ (ญี่ปุ่น: だるま; โรมาจิ: daruma) อาจหมายถึง
ตุ๊กตาดารูมะ - ของเล่นของญี่ปุ่นมีลักษณะเป็นตุ๊กตาไม้ ไม่มีแขนและขา หน้าตาเป็นรูปพระโพธิธรรม
พระโพธิธรรม - ผู้สถาปนาวัดเส้าหลิน รู้จักในชื่อในนิยายกำลังภายในว่า ตักม้อ
ดรู เล กุยเออร์

ดรู เล กุยเออร์ (เกิดเมื่อวันที่ 2 พฤษภาคม ค.ศ. 1959) เป็นนักกีฬาว่ายน้ำ เคยเข้าร่วมการแข่งขันกีฬาว่ายน้ำในโอลิมปิกฤดูร้อน 1976
ดารุย

ดารุย อาจหมายถึง
จูเลียน ดารุย
ดารุย (นินจาคาถาโอ้โฮเฮะ) ตัวละครในการ์ตูนนินจาคาถาโอ้โฮเฮะ
ซาบู (นักมวยปล้ำ)

| Sabu |
| --- | --- |

ชื่อเกิด: Terry Michael Brunk
เกิด:  (1964-12-12) 12 ธันวาคม ค.ศ. 1964 (59 ปี) Staten Island, New York, New York, United States
ที่พัก: Las Vegas, Nevada, United States
คู่สมรส: Hitomi Brunk (สมรส 1997)
ประวัติมวยปล้ำอาชีพ
ชื่อบนสังเวียน: Sabu Sabu the Elephant Boy Samu Terry S.R.  Terry Snuka
ส่วนสูง: 5 ft 11 in (1.80 m)
น้ำหนัก: 235 lb (107 kg)
มาจาก: Saudi Arabia Bombay, India "Bombay, Michigan"
ฝึกหัดโดย: Ed Farhat
เปิดตัว: 1985
เทร์รี ไมเคิล บรังก์ (Terry Michael Brunk) เกิด 12 ธันวาคม ค.ศ. 1964 เป็นนักมวยปล้ำอาชีพชาวอเมริกันที่รู้จักดีในชื่อ ซาบู (Sabu) ซึ่งแสดงถึงชาวอาหรับอเมริกันบนสังเวียน เขาเป็นที่รู้จักกันดีในรูปแบบมวยปล้ำเอกซ์ตรีม เคยปล้ำให้กับสมาคม Extreme Championship Wrestling, Total Nonstop Action Wrestling และค่าย ECW ของ World Wrestling Entertainment เขาเป็นแชมป์ X-LAW International Champion และได้รับการว่าจ้างจาก Juggalo Championship Wrestling เขาเป็นแชมป์โลกเฮฟวี่เวททั้ง ECW World Heavyweight Championship และ NWA World Heavyweight Championship
แชมป์และความสำเร็จ

Asylum Championship Wrestling
ACW Heavyweight Championship (1 time)
Billtown Championship Wrestling
BCW Heavyweight Championship (1 time, current)
Border City Wrestling
BCW Can-Am Heavyweight Championship (1 time)
Cutting Edge Wrestling
CEW Newfoundland Heritage Championship (1 time)
Eastern Championship Wrestling/Extreme Championship Wrestling
ECW FTW Heavyweight Championship (1 time)
ECW World Heavyweight Championship (2 times)
ECW World Television Championship (1 time)
ECW World Tag Team Championship (3 times) – with Taz (1) and Rob Van Dam (2)
Second ECW Triple Crown Champion
Extreme Wrestling Alliance
EWA Junior Heavyweight Championship (1 time)
European Wrestling Association
EWA Junior Heavyweight Championship (2 times)
Frontier Martial-Arts Wrestling
FMW World Martial Arts Tag Team Championship (1 time) – with Horace Boulder
Hardcore Championship Wrestling
HCW Heavyweight Championship (1 time)
Hardcore Hall of Fame
Class of 2009
Insane Wrestling Federation
IWF Heavyweight Championship (2 times)
Juggalo Championship Wrestling
JCW Heavyweight Championship (1 time)
Main Event Championship Wrestling
MECW Heavyweight Championship (1 time)
Motor City Wrestling
MCW Heavyweight Championship (3 times)
National Wrestling Alliance
NWA World Heavyweight Championship (1 time)
NWA Florida
NWA World Heavyweight Championship (1 time)
National Wrestling Conference
NWC Heavyweight Championship (2 times)
New Japan Pro-Wrestling
IWGP Junior Heavyweight Championship (1 time)
UWA World Junior Light Heavyweight Championship (1 time)
Pro Wrestling Holland
Pro Wrestling Holland Championship (1 time)
Pro Wrestling Illustrated
Ranked No. 5 of the top 500 singles wrestlers in the PWI 500 in 1995
Ranked No. 86 of the top 500 singles wrestlers of the PWI Years in 2003
Professional Championship Wrestling
PCW Television Championship (1 time)
Pro-Pain Pro Wrestling
3PW World Heavyweight Championship (1 time)
Stampede Wrestling
Stampede Pacific Heavyweight Championship (1 time)
Total Nonstop Action Wrestling
Match of the Year (2005) vs. Abyss, Barbed Wire Massacre on December 11
Ultimate Championship Wrestling
UCW Heavyweight Championship (1 time)
UPW Pro Wrestling
UPW American Championship (2 times, current)
United States Xtreme Wrestling
UXW United States Heavyweight Championship (2 times)
Universal Wrestling Alliance
UWA Heavyweight Championship (1 time)
Wawan Wrestling Championship
WWC Hardcore Championship (1 time, current)
Wrestling Alliance Revolution
WAR World Extreme Championship (2 times, current)
World Wrestling Council
WWC Hardcore Championship (1 time)
WWC Universal Heavyweight Championship (1 time)
World Wrestling League
WWL Extreme Championship (1 time)
Wrestling Observer Newsletter
Readers' Favorite Wrestler (1994)
Xtreme Intense Championship Wrestling
XICW Xtreme Championship (1 time)
Xtreme Latin American Wrestling
X-LAW International Championship (1 time)
Xtreme Pro Wrestling
XPW World Heavyweight Championship (1 time)
แหล่งข้อมูลอื่น

Sabu ที่ WWE.com
Sabu ที่เอกซ์ (ทวิตเตอร์)
Terry Brunk ที่อินเทอร์เน็ตมูวีเดตาเบส
ชื่ออู

ศักราชของง่อก๊ก
ชื่ออู  (จีน: 赤烏; พินอิน: Chìwū) เป็นเป็นชื่อศักราชลำดับที่ 4 ในรัชสมัยของจักรพรรดิซุนกวนแห่งง่อก๊กในยุคสามก๊กของจีน ชื่อศักราชชื่ออูใช้ตั้งแต่ ค.ศ. 238 ถึง ค.ศ. 251 รวมเวลา 14 ปี คำว่าชื่ออูแฝงความหมายมงคลบ่งบอกถึงเมื่อครั้งจิวบูอ๋อง (周武王 โจวอู่หวาง) แห่งราชวงศ์จิวพิชิตติวอ๋อง (紂王 โจ้วหวัง) แห่งราชวงศ์เซียงลงได้ ได้ปรากฏนิมิตมงคลเป็นนกกาแดง (赤烏 ชื่ออู) บ่งบอกถึงการ "สำเร็จแผ่นดิน"
ในเดือน 5 ของศักราชชื่ออูปีที่ 14 (ค.ศ. 251) เปลี่ยนชื่อศักราชเป็นไท่-ยฺเหวียนปีที่ 1
การเปลี่ยนชื่อศักราช

ศักราชเจียเหอปีที่ 7 (ค.ศ. 238) —— เดือน 8 เปลี่ยนชื่อศักราชเป็นชื่ออูปีที่ 1
ศักราชชื่ออูปีที่ 14 (ค.ศ. 251) —— เดือน 5 เปลี่ยนชื่อศักราชเป็นไท่-ยฺเหวียนปีที่ 1
ตารางเทียบศักราช

| ชื่ออู | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| ค.ศ. | 238 | 239 | 240 | 241 | 242 | 243 | 244 | 245 | 246 | 247 |
| วุยก๊ก | จิ่งชู 2 | จิ่งชู 3 | เจิ้งฉื่อ 1 | เจิ้งฉื่อ 2 | เจิ้งฉื่อ 3 | เจิ้งฉื่อ 4 | เจิ้งฉื่อ 5 | เจิ้งฉื่อ 6 | เจิ้งฉื่อ 7 | เจิ้งฉื่อ 8 |
| จ๊กก๊ก | เหยียนซี 1 | เหยียนซี 2 | เหยียนซี 3 | เหยียนซี 4 | เหยียนซี 5 | เหยียนซี 6 | เหยียนซี 7 | เหยียนซี 8 | เหยียนซี 9 | เหยียนซี 10 |
| ชื่ออู | 11 | 12 | 13 | 14 |  |  |  |  |  |  |
| ค.ศ. | 248 | 249 | 250 | 251 |  |  |  |  |  |  |
| วุยก๊ก | เจิ้งฉื่อ 9 | เจิ้งฉื่อ 10 เจียผิง 1 | เจียผิง 2 | เจียผิง 3 |  |  |  |  |  |  |
| จ๊กก๊ก | เหยียนซี 11 | เหยียนซี 12 | เหยียนซี 13 | เหยียนซี 14 |  |  |  |  |  |  |
ดูเพิ่ม

ศักราชของจีน
บรรณานุกรม

李崇智 (December 2004). 中國歷代年號考. 北京: 中華書局. ISBN 7101025129.
鄧洪波 (March 2005). 東亞歷史年表. 臺北: 國立臺灣大學東亞經典與文化研究計劃. ISBN 9789860005189. คลังข้อมูลเก่าเก็บจากแหล่งเดิม (pdf)เมื่อ 2007-08-25. สืบค้นเมื่อ 2021-11-26.
| ก่อนหน้า |  | ชื่ออู |  | ถัดไป |
| --- | --- | --- | --- | --- |
| เจียเหอ |  | ศักราชของง่อก๊ก  (ค.ศ. 238 - 251) |  | ไท่-ยฺเหวียน |
| ด ค กศักราชในยุคสามก๊ก |
| --- | --- |
วุยก๊ก: อ้วยโช่ (หฺวางชู) ค.ศ. 220-226 → ไท่เหอ ค.ศ. 227-233 → ชิงหลง ค.ศ. 233-237 → จิ่งชู ค.ศ. 233-237 → เจิ้งฉื่อ ค.ศ. 240-249 → เจียผิง ค.ศ. 249-254 → เจงหงวน / ไกเจ้ง (เจิ้ง-ยฺเหวียน) ค.ศ. 254-256 → กำลอ (กานลู่) ค.ศ. 256-260 → จิ่ง-ยฺเหวียน ค.ศ. 260-264 → เสียนซี ค.ศ. 264-265
จ๊กก๊ก: เจี๋ยงบู๋ (จางอู่) ค.ศ. 221-223 → เจี้ยนซิง ค.ศ. 223-237 → เหยียนซี ค.ศ. 238-257 → จิ่งเย่า ค.ศ. 258-263 → เหยียนซิง ค.ศ. 263
ง่อก๊ก: หฺวางอู่ ค.ศ. 222-229 → หฺวางหลง ค.ศ. 229-231 → เจียเหอ ค.ศ. 232-238 → ชื่ออู ค.ศ. 238-251 → ไท่-ยฺเหวียน ค.ศ. 251-252 → เฉินเฟิ่ง ค.ศ. 252 → เจี้ยนซิง ค.ศ. 252-253 → อู่เฟิ่ง ค.ศ. 254-256 → ไท่ผิง ค.ศ. 256-258 → หย่งอาน ค.ศ. 258-264 → ยฺเหวียนซิง ค.ศ. 264-265 → กานลู่ ค.ศ. 265-266 → เป๋าติ่ง ค.ศ. 266-269 → เจี้ยนเหิง ค.ศ. 269-271 → เฟิ่งหฺวาง ค.ศ. 272-274 → เทียนเช่อ ค.ศ. 275-276 → เทียนสี่ ค.ศ. 276 → เทียนจี้ ค.ศ. 277-280
กองซุนเอี๋ยน: เช่าฮั่น ค.ศ. 237-238